Source: https://www.zakonypreludi.sk/zz/2001-32
Timestamp: 2020-05-26 04:42:42+00:00

Document:
32/2001 Z. z. Úplné znenie zákona č. 212/1997 Z. z. o povinných výtlačkoch periodických publikácií, neperiodických... | Aktuálne znenie
32/2001 Z. z.
Úplné znenie č. 32/2001 Z. z.Úplné znenie zákona č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel
(v znení č. r1/c77/2001 Z. z., r1/c77/2001 Z. z.)
Čiastka 14/2001
Platnosť od 07.02.2001
Účinnosť od 07.02.2001
§ 3 - Povinnosť vydavateľa periodickej publikácie
§ 4 - Povinnosť vydavateľa neperiodickej publikácie
§ 5 - Povinnosť výrobcu audiovizuálneho diela
§ 6 - Povinnosť registrujúceho orgánu periodickej publikácie
§ 7 - Používanie povinného výtlačku
§ 8 - Medzinárodné štandardné číslovanie
§ 9 - Oprávnenie vydavateľa a výrobcu
§ 10 - Dohľad
§ 11 - Pokuty
Záverečné ustanovenia (§ 12 - § 13)
Aktuálne znenie 07.02.2001
úplné znenie zákona č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel, ako vyplýva zo zmien a doplnení vykonaných zákonom č. 182/2000 Z. z.
Tento zákon upravuje povinnosť vydavateľa periodických publikácií, vydavateľa neperiodických publikácií a výrobcu rozmnoženín audiovizuálnych diel odovzdať výtlačok periodickej publikácie, neperiodickej publikácie a rozmnoženiny slovenského audiovizuálneho diela1) určeným právnickým osobám.
(1) Periodická publikácia je periodická tlač alebo iné periodikum vydávané najmenej dvakrát ročne pod rovnakým názvom, s označením periodicity a v úprave príznačnej pre tento druh tlačoviny.2)
(3) Neperiodická publikácia je účelová tlačovina, rozmnoženina literárneho, fotografického, vedeckého alebo umeleckého diela3) vydaná spravidla jednorazovo, a to aj po častiach, nezávisle od formy a spôsobu spracovania, vydania alebo výroby.
a) trojrozmerné kartografické dielo, základné štátne mapové a tematické štátne mapové dielo podľa osobitného predpisu,4)
d) bankovka, minca, známka, kolok, žreb, cenný papier, vkladový list, platobná karta a iné ceniny, telefónna karta,
e) voličský preukaz, zoznam voličov, hlasovací lístok a zápisnice o výsledkoch volieb a o výsledkoch referenda,
f) rozmnoženina literárneho, vedeckého alebo umeleckého diela,3) ktorá má menej ako 50 výtlačkov.
(6) Povinná rozmnoženina slovenského audiovizuálneho diela5) je časť vyrobeného nákladu audiovizuálneho diela, ktorú je výrobca6) povinný odovzdať určeným právnickým osobám podľa prílohy č. 2.
(7) Vydavateľ periodickej publikácie, vydavateľ neperiodickej publikácie a výrobca slovenského audiovizuálneho diela je právnická osoba alebo fyzická osoba, ktorá spĺňa podmienky podľa osobitných predpisov7) a uhradila náklady na ich vydanie alebo výrobu.
(8) Vydávanie periodických publikácií, neperiodických publikácií a výroba rozmnoženín audiovizuálnych diel v iných jazykoch ako v štátnom jazyku8) nie sú obmedzené pri dodržaní ustanovení tohto zákona a ustanovení osobitných predpisov.9)
Vydavateľ periodickej publikácie je povinný bezplatne a na svoje trovy odovzdať do troch dní od začatia rozširovania
a) povinný výtlačok podľa prílohy č. 1,
b) povinný výtlačok aj v elektronickej alebo inej forme, ak bol v niektorej z nich pôvodne vydaný, po jednom vyhotovení Univerzitnej knižnici v Bratislave a Slovenskej národnej knižnici.
Vydavateľ neperiodickej publikácie je povinný bezplatne a na svoje trovy odovzdať do 10 dní od začatia rozširovania
a) pri náklade nad 500 výtlačkov povinný výtlačok podľa prílohy č. 2 z každého vydania alebo z vydania časti,
b) pri náklade do 500 výtlačkov po dvoch povinných výtlačkoch z každého vydania alebo z vydania časti Univerzitnej knižnici v Bratislave a Slovenskej národnej knižnici a jeden výtlačok Centru vedecko-technických informácií Slovenskej republiky,
c) povinný výtlačok aj v elektronickej alebo inej forme, ak bol v niektorej z nich pôvodne vydaný, po jednom vyhotovení Univerzitnej knižnici v Bratislave a Slovenskej národnej knižnici.
Povinnosť registrujúceho orgánu periodickej publikácie
Registrujúci orgán10) periodickej publikácie odovzdá po jednom výtlačku do troch rokov od jeho získania príslušnému archívu11) podľa prílohy č. 3.
(2) Knižnica môže vypožičať vo svojich priestoroch povinný výtlačok alebo povinnú rozmnoženinu audiovizuálneho diela; mimo svojich priestorov ich môže vypožičať na základe písomnej žiadosti, ak je to nevyhnutné na zabezpečenie odbornej činnosti, a za podmienok ustanovených osobitným predpisom.12)
(1) Vydavateľ v súčinnosti s národnými agentúrami pre medzinárodné štandardné číslovanie označí neperiodickú publikáciu medzinárodným štandardným číslom knihy (ISBN), periodickú publikáciu medzinárodným štandardným číslom seriálu (ISSN) a hudobninu medzinárodným štandardným číslom hudobniny (ISMN). Vydavateľ súčasne môže požiadať príslušnú národnú agentúru aj o pridelenie medzinárodného čiarového kódu označovania tovarov (EAN) k uvedeným medzinárodným štandardným číslam.
(2) Národná agentúra pre medzinárodné štandardné číslovanie kníh (ISBN) je v Slovenskej národnej knižnici, národná agentúra pre medzinárodné štandardné číslovanie seriálov (ISSN) je v Univerzitnej knižnici v Bratislave a národná agentúra pre medzinárodné štandardné číslovanie hudobnín (ISMN) je v Slovenskej národnej knižnici.
(1) Vydavateľ neperiodickej publikácie a výrobca audiovizuálneho diela je oprávnený z každého vydania neperiodickej publikácie alebo audiovizuálneho diela vydať alebo vyrobiť najviac 160 výtlačkov alebo rozmnoženín nad skutočný náklad, ktoré sa použijú na splnenie povinnosti podľa § 4 a 5 (ďalej len „povinnosť“) vyplývajúcej zo zmluvných vzťahov vydavateľa, výrobcu a na hodnotiace, propagačné, archivačné a dokumentačné účely.
a) periodických publikácií registrujúci orgán10) v spolupráci s národnou agentúrou pre medzinárodné štandardné číslovanie seriálov v Univerzitnej knižnici v Bratislave,
b) neperiodických publikácií a rozmnoženín audiovizuálnych diel okresný úrad v spolupráci s národnou agentúrou pre medzinárodné štandardné číslovanie kníh a národnou agentúrou pre medzinárodné číslovanie hudobnín v Slovenskej národnej knižnici.
(1) Za porušenie povinností ustanovených v § 3 až 5 môže okresný úrad, v ktorého územnom obvode má vydavateľ alebo výrobca sídlo alebo trvalý pobyt, uložiť mu pokutu do výšky 75 000 Sk.
(3) Pokuta uložená podľa tohto zákona je splatná do 30 dní odo dňa, keď rozhodnutie, ktorým bola uložená, nadobudlo právoplatnosť. Na konanie o uložení pokuty sa vzťahujú všeobecné predpisy o správnom konaní.13)
(4) Pokuta uložená podľa tohto zákona je príjmom štátneho rozpočtu.14)
Zrušuje sa zákon Národnej rady Slovenskej republiky č. 93/1993 Z. z. o povinných výtlačkoch periodických publikácií a neperiodických publikácií v znení zákona Národnej rady Slovenskej republiky č. 49/1996 Z. z.
Zrušuje sa vyhláška Ministerstva kultúry Slovenskej republiky č. 20/1998 Z. z. o povinnom výtlačku periodickej publikácie a neperiodickej publikácie v elektronickej forme.
Zákon č. 182/2000 Z. z., ktorým sa mení a dopĺňa zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel nadobudol účinnosť 1. júla 2000.
Príloha č. 1 k zákonu č. 212/1997 Z. z. v znení zákona č. 182/2000 Z. z.
Tlač s celoštátnou pôsobnosťou, zbierka zákonov, úradné vestníky Slovenská národná knižnica 2
Univerzitná knižnica v Bratislave 2
Ústredná knižnica Slovenskej akadémie vied 1
Štátna vedecká knižnica v Banskej Bystrici 1
Štátna vedecká knižnica v Košiciach 1
Štátna vedecká knižnica v Prešove 1
Krajská štátna knižnica v Nitre 1
Štátna krajská knižnica v Trenčíne 1
Krajská štátna knižnica v Trnave 1
Krajská štátna knižnica vo Zvolene 1
Krajská štátna knižnica v Žiline 1
Národné centrum mediálnej komunikácie 1
Centrum vedecko-technickych informácií 1
registrujúci orgán 1
Parlamentná knižnica Národnej rady Slovenskej republiky 1
Slovenská pedagogická knižnica 1
Tlač s krajskou pôsobnosťou Slovenská národná knižnica 2
príslušná krajská knižnica 1
Tlač s okresnou pôsobnosťou Slovenská národná knižnica 2
príslušná okresná (regionálna) knižnica 1
Príloha č. 2 k zákonu č. 212/1997 Z. z. v znení zákona č. 182/2000 Z. z.
POVINNÉ VÝTLAČKY NEPERIODICKÝCH PUBLIKÁCIÍ A ROZMNOŽENÍN AUDIOVIZUÁLNYCH DIEL
Druh Určená právnická osoba Počet povinných výtlačkov a nosičov
Tlačoviny, napr. knihy, hudobniny, kartografické diela, grafika, špeciálne tlače, vedecké a vysokoškolské kvalifikačné práce vydané tlačou, cestovné a výskumné správy vydané tlačou Slovenská národná knižnica 2
Štátna vedecká knižnica v Trenčíne 1
Firemná literatúra (určená verejnosti), normatívne dokumenty Slovenská národná knižnica 2
Centrum vedecko-technických informácií 1
Krajská štátna knižnica v Košiciach 1
Rozmnoženiny audiovizuálnych diel, multimediálnych diel (najmä videokazety, audiokazety, céderomy) Slovenská národná knižnica 1
Univerzitná knižnica v Bratislave 1
videokazety Národné centrum pre audiovizuálne umenie 1
audiokazety Slovenská knižnica pre nevidiacich Mateja Hrebendu v Levoči 1
Publikácie v Braillovom písme Slovenská národná knižnica 1
Slovenská knižnica pre nevidiacich Mateja Hrebendu v Levoči 1
Príloha č. 3 k zákonu č. 212/1997 Z. z. v znení zákona č. 182/2000 Z. z.
Druh Registrujúci orgán Archív
Tlač s celoštátnou pôsobnosťou, zbierka zákonov, úradné vestníky Ministerstvo kultúry Slovenskej republiky Slovenský národný archív
Tlač s krajskou pôsobnosťou krajský úrad oblastný archív
Tlač s okresnou pôsobnosťou okresný úrad okresný archív
1) § 2 ods. 1 písm. b) zákona Národnej rady Slovenskej republiky č. 1/1996 Z. z. o audiovízii.
2) § 3 ods. 1 zákona č. 81/1966 Zb. o periodickej tlači a o ostatných hromadných informačných prostriedkoch v znení neskorších predpisov.
3) § 13 ods. 2 zákona č. 383/1997 Z. z. Autorský zákon a zákon, ktorým sa mení a dopĺňa Colný zákon v znení neskorších predpisov.
4) § 2 ods. 9 a 10 zákona Národnej rady Slovenskej republiky č. 215/1995 Z. z. o geodézii a kartografii.
5) § 2 ods. 1 písm. c) zákona Národnej rady Slovenskej republiky č. 1/1996 Z. z.
6) § 2 ods. 2 písm. a) zákona Národnej rady Slovenskej republiky č. 1/1996 Z. z.
Zákon Národnej rady Slovenskej republiky č. 1/1996 Z. z.
Zákon č. 81/1966 Zb. v znení neskorších predpisov.
8) § 5 ods. 5 zákona Národnej rady Slovenskej republiky č. 270/1995 Z. z. o štátnom jazyku Slovenskej republiky.
9) Zákon č. 81/1966 Zb. v znení neskorších predpisov.
10) § 5 ods. 2 zákona č. 81/1966 Zb. v znení zákona č. 186/1997 Z. z.
§ 13 ods. 1 zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov.
11) Zákon Slovenskej národnej rady č. 149/1975 Zb. o archívnictve v znení neskorších predpisov.
12) Zákon č. 383/1997 Z. z.
14) Zákon Národnej rady Slovenskej republiky č. 303/1995 Z. z. o rozpočtových pravidlách.

References: § 3

§ 4

§ 5

§ 6

§ 7

§ 8

§ 9

§ 10

§ 11
 § 13
 § 4
 § 3
 § 2
 § 3
 § 13
 § 2
 § 2
 § 2
 § 5
 § 5

§ 13